Detenuto in attesa di giudizio
Detenuto in attesa di giudizio () je italijanski igrani film snimljen 1971. godine u režiji Nannija Loya. Po žanru je drama, a protagonist, čiji lik tumači Alberto Sordi, je nekadašnji ekonomski emigrant koji se iz Švedske, u kojoj se oženio i zasnovao porodicu, vraća u rodnu Italiju ali kako pri prijelazu granice bude uhapšen pod nejasnom optužbom za ubistvo iz nehata. Radnja prikazuje kako tada počinje njegovo premještanje iz zatvora u zatvor, pri čemu trpi svakojaka zlostavljanja, ali nikako ne uspijeva vlasti uvjeriti u svoju nedužnost ili čak ishoditi suđenje. Nanny Loy je inspiraciju za film pronašao u televizijskim reportažama o stanju u tadašnjim italijanskim zatvorima, a scenario je tadašnji italijanski pravosudni sistem prikazao kao kafkijansku noćnu moru u kojoj mogu stradati potpuno nedužni ljudi. Sordiju je to bila jedna od rijetkih ozbiljnih dramskih uloga, a za nju je na berlinskom festivalu 1972. godine osvojio Srebrni medvjed za najboljeg glumca.

Uloge
 Alberto Sordi ... Giuseppe Di Noi
 Elga Andersen ... Ingrid
 Andrea Aureli ... Guardia
 Lino Banfi ... Direttore del carcere di Sagunto
 Antonio Casagrande ... Giudice
 Mario Pisu ... Psichiatra
 Michele Gammino ... Don Paolo
 Tano Cimarosa ... Un secondino
 Gianni Bonagura ... Avv. Sallustio Giordana (as Gianfelice Bonagura)
 Nino Formicola
 Silvio Spaccesi ... Maresciallo
 Nazzareno Natale ... Saverio
 Giovanni Pallavicino

Vanjske veze

Italijanski filmovi
Dramski filmovi
Zatvorski filmovi